
Narva Linnavolikogu otsuse eelnõu

“Hariduse tänav lõik 3 maaüksuse munitsipaalomandisse

taotlemine ja maaüksusele katastriüksuse sihtotstarbe määramine ”
Narva Linnavalitsus otsustab:

1. Taotleda Narva Linnavolikogus otsuse “ Hariduse tänav lõik 3 maaüksuse munitsipaalomandisse taotlemine ja maaüksusele katastriüksuse sihtotstarbe määramine” vastuvõtmist vastavalt esitatud otsuse eelnõule.
2. Volitada Arhitektuuri ja Linnaplaneerimise Ameti peaarhitekti direktori asetäitja Peeter Tambut nimetatud küsimust volikogus ette kandma.
     Tarmo Tammiste
                        

     Linnapea                                                          Loreida Sulin 
                                                                              Nõunik 
                                                                              Linnasekretäri ülesannetes                                                                       

Hariduse tänav lõik 3 maaüksuse munitsipaalomandisse

taotlemine ja maaüksusele katastriüksuse sihtotstarbe määramine 
1. Asjaolud ja menetluse käik. 

Linna piirides asuvad teed ja tänavad on 11.12.1992.a Riigivara munitsipaalomandisse andmise aktiga nr 17/504 üle antud Narva linnale. Narva Linnavolikogu 23.12.2005.a otsuse nr 235 alusel on linna tänavarajatised võetud kohalike teede ja tänavate nimekirja. 

Vastavalt Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord” § 4 punktile 3 on vaja määrata munitsipaalomandisse taotletavatele maaüksustele katastriüksuse sihtotstarve. „Katastriüksuse sihtotstarvete liigid ja nende määramise korra” § 6 punkti 5 kohaselt transpordimaa on liiklemiseks ja transpordiks kasutatav maa. 
Hariduse tänav lõik 3 (osa Hariduse tänavast) teenindamiseks on määratud maaüksus pindalaga 5400 m2. Maatüki piirid ja pindala on kooskõlastatud Ida-Viru maavanema poolt. 

Maaüksus taotletakse munitsipaalomandisse Linnavolikogu otsuse alusel Narva linnale kuuluva ehitise teenindamiseks vajaliku maana.

2.Õiguslikud alused.
Kohaliku omavalitsuse korralduse seaduse § 22 lõike 1 punkt 37, Maareformi seaduse § 25 lõike 1, § 28 lõike 1 punkt 1, Teeseaduse § 3, Maakatastriseaduse § 18 lõike 6, Narva Linnavolikogu 28.11.2001.a määrus nr 92/49 „Narva linna 1986.a aasta generaalplaani tühistamine ja linna üldplaneeringu kehtestamine”, Vabariigi Valitsuse 23.10.2008.a määruse nr 155 „Katastriüksuse sihtotstarvete liigid ja nende määramise kord”, Vabariigi Valitsuse 02.06.2006.a määrus nr 133 “Maa munitsipaalomandisse andmise kord”. 
3. Otsus.
3.1. Taotleda Narva linna munitsipaalomandisse Hariduse tänav lõik 3 maaüksus (lisa1), ligikaudse pindalaga 5 400 m2.
3.2. Määrata  taotletavatele Hariduse tänav lõik 3 maaüksusele katastriüksuse sihtotstarbeks transpordimaa (007; L)
4.Rakendussätted.
4.1. Otsust on võimalik vaidlustada Tartu Halduskohtu Jõhvi Kohtumajas 30 päeva jooksul arvates korralduse teatavakstegemisest.

4.2. Otsus jõustub teatavakstegemisest.

Mihhail Stalnuhhin

